Kristaps Purnis

Kristaps Purnis (dzimis  Rīgā) ir bijušais latviešu basketbolists, spēlējis aizsarga pozīcijā. 13 Latvijas basketbola līgā (LBL) aizvadītajās sezonās viņš 11 reizes BK Brocēni un BK Ventspils sastāvā ir kļuvis par Latvijas čempionu (nepārspēts rekords starp spēlētājiem), vēl vienu reizi (1999) izcīnīja otro vietu Gulbenes "Buki" sastāvā. 2002. gadā viņš tika atzīts par finālsērijas vērtīgāko spēlētāju.LBL fināli: tradīcijas, likumsakarības, sakritības, basket.lv

 Karjera 
K. Purnis bija ļoti veiksmīgs basketbolists jau jaunatnes līmenī. 1994. gadā atzīts par Latvijas jaunatnes basketbola līgas sezonas labāko spēlētāju.

Karjeru pieaugušo basketbolā sācis jau 16 gadu vecumā Latvijas basketbola līgā BK Brocēni sastāvā 1993. gada 16. oktobrī, spēlē pret BK Ventspils gūstot 4 punktus 13 minūtēs. Lielāko karjeras daļu aizvadījis šajos divos LBL klubos. Pēc 13 veiksmīgām sezonām LBL K. Purnis negaidīti beidza spēlētāja karjeru 28 gadu vecumā.Basketbols, ģimene, reliģija... Kas patiesībā notika ar titulu rekordistu Kristapu Purni? Delfi. MVP Kopā piedalījies 398 LBL spēlēs, gūstot vidēji 13,7 punktus spēlē.

 Latvijas izlase 
Latvijas U-22 izlases sastāvā piedalījās 1998. gada Eiropas čempionātā. Latvijas izlase zaudēja visās turnīa spēlēs, toties K. Purnis bija rezultatīvākais spēlētājs, gūstot vidēji 17,6 punktus spēlē.

Spēlējis Latvijas pieaugušo izlasē, tomēr ne reizi nav pārstāvējis nacionālo valstsvienību Eiropas čempionātu finālturnīros.Kristaps Purnis , fiba.com Pieaugušo izlasē debitējis 1995. gada 15. novembrī pret Krieviju. Kopā 40 izlasē aizvadītājās spēlēs guvis vidēji 4,7 punktus spēlē.

 Privātā dzīve 
K. Purņa tēvs Kārlis Purnis ir bijis valsts kapitālsabiedrības "Latvenergo" viceprezidents. Pēc basketbolista karjeras beigām K. Purnis kopā ar sievu Renāti pameta Latviju, šobrīd dzīvo ASV.

 Atsauces 

 Ārējās saites 

 Eirolīgas profils 

Kategorija:1977. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Basketbola aizsargi